AS Rakvere Lihakombinaat

AS Rakvere Lihakombinaat (lühend RLK) on Rakvere lähedal Roodevälja külashttp://www.rlk.ee/et/ettevottest/kontaktandmed tegutsev lihatöötlemisettevõte. 

Ettevõtte tuntuim kaubamärk on Rakvere.http://www.rlk.ee/et/ettevottest (vaadatud 11.03.2013)

Rakvere Lihakombinaadil kui emaettevõttel on 3 tütarettevõtet (2 neist Balti riikides), Viljandi lähedal asuv seakasvatusfarm Ekseko.

Rakvere Lihakombinaadis töötab u 900 ja selle tütarettevõtetes u 300 inimest.

Rakvere Lihakombinaadi toodangut eksporditakse näiteks Lätti, Leetu, Venemaale, Saksamaale, Poolasse, Rootsi, Kreekasse.

Ajalugu
Ettevõtte eelkäijaks peetakse 1890. aastal Rakveres tööd alustanud tapamaja, mis aastal 1944 ühines Baumani ja Schenkeli vorstitööstusettevõttega. Nende baasil moodustati lihakombinaat. Aastal 1963 liideti lihakombinaadiga Kohtla-Järve ja Narva lihakombinaat.  Rakvere Lihakombinaadi uus tootmiskompleks avati 10. augustil 1990. Aastal 1995 RLK erastati.

1996. aastal sai ettevõte seakasvatusfarmi AS Ekseko enamusosaluse ning Eksekost sai Rakvere Lihakombinaadi tütarettevõte. Laienemine jätkus 1997. aastal, mil uuteks tütarettevõteteks said Rīgas Miesnieks Lätis ja Klaipedos Maisto Produktai Leedus.

1997. aastal hakati AS Rakvere Lihakombinaadi aktsiatega kauplema Tallinna börsil.

2006. aastal aktsiate noteerimine börsil lõpetati seoses aktsiate ülevõtmisega HK Ruokatalo (hilisem HKScan) poolt. Rakvere Lihakombinaat lõpetab aktsiate noteerimise börsil, ERR uudised, 27. september 2006

2013. aastal läks AS Rakvere Lihakombinaat samuti HKScani kontserni kuuluva Talleggi alluvusse. Mõlemat ettevõtet juhtis Teet Soorm.Rakvere Lihakombinaat läks Talleggi alluvusse, Virumaa Teataja, 27.01.2013

 Viited 

Välislingid
Rakvere Lihakombinaadi koduleht (vaadatud 13.03.2013)

Kategooria:Eesti toiduainetööstuse ettevõtted
Kategooria:Rakvere